ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
പ്രധാനമന്ത്രി ഹിന്ദി ദിവസിൽ ജനങ്ങളെ അഭിവാദ്യം ചെയ്തു
പ്രധാനമന്ത്രി ശ്രീ നരേന്ദ്ര മോദി ഹിന്ദി ദിവസിൽ ജനങ്ങൾക്ക് ആശംസകൾ നേർന്നു.
എക്സിൽ പ്രധാനമന്ത്രി പോസ്റ്റ് ചെയ്തു:
“എന്റെ എല്ലാ കുടുംബാംഗങ്ങൾക്കും ഹിന്ദി ദിവാസ് ആശംസകൾ. ദേശീയ ഐക്യത്തിന്റെയും സത്യസന്ധമായ ഉദ്ധേശ്യത്തിന്റെയും ബന്ധം ഹിന്ദി ഭാഷ ശക്തിപ്പെടുത്തുന്നത് തുടരട്ടെയെന്ന് ഞാൻ ആശംസിക്കുന്നു."
രാജ്യരക്ഷാ മന്ത്രാലയം
ഇന്ദ്ര നേവി 2021' അഭ്യാസ പ്രകടനത്തില് ഐഎന്എസ് തബാര് പങ്കെടുത്തു
ന്യൂഡൽഹി, ജൂലൈ 30, 2021
ഇന്ത്യയും റഷ്യയും സംയുക്തമായി നടത്തുന്ന ദ്വിവത്സര ഉഭയകക്ഷി സമുദ്ര അഭ്യാസ പ്രകടനമായ 'ഇന്ദ്ര നേവിയുടെ' പന്ത്രണ്ടാം പതിപ്പ് 2021 ജൂലൈ 28, 29 തീയതികളില് ബാള്ട്ടിക് സമുദ്രത്തില് നടന്നു. ഇരു രാഷ്ട്രങ്ങളും തമ്മിലുള്ള ദീര്ഘകാല നയതന്ത്ര ബന്ധം പ്രതിഫലിപ്പിക്കുന്നതാണ് 2003-ല് ആരംഭിച്ച ഇന്ദ്ര നേവി അഭ്യാസ പ്രകടനം.
റഷ്യയുടെ 325-ാം നാവിക സേനാ ദിനത്തില് പങ്കെടുക്കുന്നതിന് സെന്റ് പീറ്റേഴ്സ്ബര്ഗിലേയ്ക്ക് ഐഎന്എസ് തബാര് എത്തിയതിന്റ്റെ ഭാഗമായാണ് അഭ്യാസം സംഘടിപ്പിച്ചത്.
ഇരു രാജ്യങ്ങളുടേയും നാവിക സേനകള് തമ്മില് ദീര്ഘ നാളായുള്ള പ്രവര്ത്തന ബന്ധം കൂടുതല് മെച്ചപ്പെടുത്തുന്നതിനും സമുദ്രമേഖലയിലെ ബഹുമുഖ പ്രവര്ത്തനങ്ങള് മനസ്സിലാക്കുന്നതിനുമാണ് ഈ വര്ഷത്തെ അഭ്യാസ പ്രകടനം ലക്ഷ്യമിടുന്നത്. ആന്റി എയര് ഫയറിംഗ്, ഹെലികോപ്റ്റര് ഓപ്സ്, ബോര്ഡിംഗ് ഡ്രില് തുടങ്ങി നിരവധി സമുദ്ര അഭ്യാസ പ്രകടനങ്ങള് രണ്ട് ദിവസത്തെ ഇന്ദ്രാ നേവിയില് ഉള്പ്പെടുത്തിയിരുന്നു.
RRTN/SKY
(Visitor Counter : 160
പ്രത്യേക സേവനങ്ങളും ഫീച്ചറുകളും
ഐസർ 11-ാമത് ബിരുദദാന ചടങ്ങ് സംഘടിപ്പിച്ചു
തിരുവനന്തപുരത്തെ ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസ് എജ്യുക്കേഷൻ ആൻഡ് റിസർച്ചിന്റെ  പതിനൊന്നാമത് ബിരുദദാന ചടങ്ങ് തിരുവനന്തപുരത്ത് സംഘടിപ്പിച്ചു. ഐഎസ്ആർഒ മുൻ ചെയർപേഴ്സണും ഐഐടി കൗൺസിൽ സ്റ്റാൻഡിങ് കമ്മിറ്റി ചെയർമാനുമായ ഡോ. കെ.രാധാകൃഷ്ണൻ ചടങ്ങിൽ മുഖ്യാതിഥിയായി പങ്കെടുത്തു. ഐസർ ഇന്ത്യൻ ശാസ്ത്രമേഖലയെ മാറ്റിമറിക്കുന്നു എന്നും ഐസറിന്റെ അംബാസഡർമാരാകണമെന്നും ബിരുദധാരികളോട് അദ്ദേഹം പറഞ്ഞു. നമ്മുടെ ലോകം ഇന്ന് അഭിമുഖീകരിക്കുന്ന പ്രധാന ശാസ്ത്ര, സാങ്കേതിക, സാമൂഹിക, പാരിസ്ഥിതിക പ്രശ്നങ്ങൾ പരിഹരിക്കുന്നതിന് സംഭാവന നൽകാനും അദ്ദേഹം ബിരുദധാരികളോട് ആവശ്യപ്പെട്ടു. ചടങ്ങിൽ 189 ബിഎസ്-എംഎസ്, 73 എംഎസ്സി, 21 എംഎസ് , 36 പിഎച്ച്ഡി, 12 ഇന്റഗ്രേറ്റഡ് പിഎച്ച്ഡി വിദ്യാർത്ഥികൾക്ക് ബിരുദം ലഭിച്ചു. മികച്ച വിദ്യാർഥികൾക്ക് സ്വർണമെഡലുകളും ചടങ്ങിൽ നൽകി.
ഇന്ത്യൻ വിദ്യാഭ്യാസ സമ്പ്രദായം വഴിത്തിരിവിലാണെന്നും വൻതോതിലുള്ള വിപുലീകരണത്തിനും ഉദാരവൽക്കരണത്തിനും വിധേയമായിക്കൊണ്ടിരിക്കുകയാണെന്നും ഐസർ ഭരണ സമിതി ചെയർപേഴ്സൺ പ്രൊഫ. അർവിന്ദ് എ നാഥു അധ്യക്ഷപ്രസംഗത്തിൽ പറഞ്ഞു. ഡയറക്ടർ പ്രൊഫ.ജെ.എൻ.മൂർത്തി ഇൻസ്റ്റിറ്റ്യൂട്ടിന്റെ പുരോഗതിയും പുരോഗതിയും സംബന്ധിച്ച റിപ്പോർട്ട് അവതരിപ്പിച്ചു.
NS
(Visitor Counter : 27
വിനോദസഞ്ചാര മന്ത്രാലയം
ബുദ്ധമത തീർത്ഥാടനം പ്രോത്സാഹിപ്പിക്കുന്ന “ക്രോസ് ബോർഡർ ടൂറിസം” വെബിനാറിനെ കേന്ദ്ര സാംസ്കാരിക, ടൂറിസം സഹമന്ത്രി ശ്രീ പ്രഹ്ലാദ് സിംഗ് പട്ടേൽ അഭിസംബോധന ചെയ്തു
ബുദ്ധമത കേന്ദ്രങ്ങളുടെ വികസനത്തിനും ഉന്നമനത്തിനും ടൂറിസം മന്ത്രാലയം നിരവധി നടപടികൾ സ്വീകരിച്ചു: ശ്രീ പ്രഹ്ലാദ് പട്ടേൽ.
ബുദ്ധിസ്റ്റ് ടൂർ ഓപ്പറേറ്റർമാരുടെ സംഘടന “ക്രോസ് ബോർഡർ ടൂറിസം” എന്ന വിഷയത്തിൽ ജൂലൈ 15 നു സംഘടിപ്പിച്ച വെബിനാറിൽ കേന്ദ്ര ടൂറിസം, സാംസ്കാരിക സഹ മന്ത്രി ശ്രീ പ്രഹ്ലാദ് സിംഗ് പട്ടേൽ മുഖ്യാതിഥിയായി. ബുദ്ധന്റെ ജീവിതവുമായി ബന്ധപ്പെട്ട ഇന്ത്യയിലെ പ്രധാന പ്രദേശങ്ങളെ കുറിച്ച് വെബിനാർ ഉദ്ഘാടനം ചെയ്ത് അദ്ദേഹം പരാമർശിച്ചു.
ബുദ്ധമതത്തിന് ലോകമെമ്പാടും വലിയ അനുയായികളുണ്ട്; ഇന്ത്യ ‘ബുദ്ധന്റെ നാട്’ ആണ്. എങ്കിലും
സമ്പന്നമായ ബുദ്ധമത പാരമ്പര്യമുള്ള ബുദ്ധമത കേന്ദ്രങ്ങൾ തീർഥാടകരുടെ വളരെ ചെറിയ ശതമാനത്തെ മാത്രമേ ആകർഷിക്കുന്നുള്ളൂ എന്നും അദ്ദേഹം ചൂണ്ടിക്കാട്ടി. ആഗോള ബുദ്ധമത വിശ്വാസികളിൽ ഒരു ഭാഗം മാത്രം ഇന്ത്യയെ ടൂറിസ്റ്റ് / തീർത്ഥാടന കേന്ദ്രമായി സ്വീകരിക്കുന്നതിന്റെ കാരണങ്ങൾ കണ്ടെത്തുകയും അതിനനുസരിച്ച് തിരുത്തൽ നടപടികൾ കൈക്കൊള്ളുകയും ചെയ്യേണ്ടത് പ്രധാനമാണെന്ന് ശ്രീ പട്ടേൽ ഊന്നിപ്പറഞ്ഞു.
രാജ്യത്തെ പ്രധാനപ്പെട്ട ബുദ്ധമത കേന്ദ്രങ്ങളിൽ അന്താരാഷ്ട്ര ഭാഷകളിൽ ചൂണ്ടുപലകകൾ സജ്ജീകരിക്കാനുള്ള ശ്രമമുണ്ടെന്ന് മന്ത്രി വ്യക്തമാക്കി. ഉത്തർപ്രദേശിലെ 5 ബുദ്ധമത കേന്ദ്രങ്ങളിൽ ഇത് നടപ്പിലാക്കിയിട്ടുണ്ട്. അതുപോലെ, സാഞ്ചിയിലേക്ക് ശ്രീലങ്കയിൽ നിന്ന് ധാരാളം സഞ്ചാരികളെ ലഭിക്കുന്നതിനാൽ, സിംഹള ഭാഷയിൽ ചൂണ്ടുപലകകൾ സ്ഥാപിച്ചിട്ടുമുണ്ട്.
(
പ്രധാനമന്ത്രിയുടെ ഓഫീസ്
ഗീതാ പ്രസ് പ്രസിഡന്റ് രാധേശ്യം ഖേംകയുടെ നിര്യാണത്തിൽ പ്രധാനമന്ത്രി അനുശോചിച്ചു
ഗീതാ പ്രസ് പ്രസിഡന്റ് രാധേശ്യം ഖേംക ജിയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അനുശോചിച്ചു
" ഗീത പ്രസ്സിന്റെ പ്രസിഡന്റും സനാതന സാഹിത്യത്തെ ജനങ്ങളിലേക്ക് എത്തിച്ച രാധേശ്യം ഖേംക ജിയുടെ നിര്യാണം വളരെ ദുഖകരമാണ്. ജീവിതത്തിലുടനീളം വിവിധ സാമൂഹിക പ്രവർത്തനങ്ങളിൽ സജീവമായിരുന്നു ഖേംക ജി .ദുഖത്തിന്റെ ഈ വേളയിൽ അദ്ദേഹത്തിന്റെ കുടുംബത്തിനും ആരാധകർക്കും എന്റെ അനുശോചനം. ഓം ശാന്തി!"പ്രധാനമന്ത്രി ട്വിറ്ററിൽ കുറിച്ചു.
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 217.68 കോടി കടന്നു
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 217.68 കോടി  കടന്നു.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 4.09 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 43,415 പേരാണ്. ഇത് ആകെ രോഗബാധിതരുടെ 0.10 ശതമാനമാണ്.
കഴിഞ്ഞ 24 മണിക്കൂറിനുള്ളിൽ 4,688 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,40,00,298 ആയി. ദേശീയ രോഗമുക്തി നിരക്ക് 98.72%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 4,129 പേർക്കാണ്.
 പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 1.61 ശതമാനമാണ്. പ്രതിദിന രോഗസ്ഥിരീകരണ നിരക്ക് 2.51 ശതമാനമാണ്.
RRTN
ആരോഗ്യ, കുടുംബക്ഷേമ മന്ത്രാലയം
കോവിഡ്-19 രോഗബാധിതരുടെ എണ്ണം കുത്തനെ വര്ധിച്ച സാഹചര്യത്തില് ഉന്നതതല സംഘത്തെ കേന്ദ്രം കേരളത്തിലേയ്ക്കയക്കും
കോവിഡ്-19 പ്രതിരോധത്തിനുള്ള ഫലപ്രദ നടപടികള്ക്ക് കേന്ദ്രസംഘം സംസ്ഥാനത്തിനു പിന്തുണയേകും
പ്രതിദിന കോവിഡ് ബാധിതരുടെ എണ്ണം ഗണ്യമായി വര്ധിക്കുന്ന പശ്ചാത്തലത്തില് ഉന്നതതലസംഘത്തെ കേരളത്തിലേയ്ക്ക് അയക്കാന് കേന്ദ്ര ആരോഗ്യ-കുടുംബക്ഷേമ മന്ത്രാലയം തീരുമാനിച്ചു. കോവിഡ് പ്രതിരോധ പ്രവര്ത്തനങ്ങള് ഫലപ്രദമായി നടപ്പാക്കുന്നതിന് കേന്ദ്രസംഘം കേരളത്തിനു പിന്തുണയേകും.
കേരളത്തിലേക്കുള്ള ആറംഗ കേന്ദ്രസംഘത്തെ ദേശീയ രോഗപ്രതിരോധ കേന്ദ്രം  ഡയറക്ടര് ഡോ. എസ്. കെ. സിങ് നയിക്കും. 2021 ജൂലൈ 30ന്  കേരളത്തിലെത്തുന്ന സംഘം ഏതാനും ജില്ലകളും സന്ദര്ശിക്കും.
ഈ സംഘം സംസ്ഥാന ആരോഗ്യ വകുപ്പുമായി ചേര്ന്നു പ്രവര്ത്തിക്കും. താഴേത്തട്ടുവരെ സ്ഥിതിഗതികള് അവലോകനം ചെയ്യും. സംസ്ഥാനത്ത് രോഗബാധിതരുടെ എണ്ണം വളരെയധികം വര്ധിക്കുന്ന സാഹചര്യത്തില് അതു നിയന്ത്രിക്കാനാവശ്യമായ നടപടികള് ശുപാര്ശ ചെയ്യും.
1.54 ലക്ഷം പേരാണ് നിലവില് കേരളത്തില് ചികിത്സയിലുള്ളത്. ഇത് രാജ്യത്താകെ ചികിത്സയിലുള്ളവരുടെ 37.1 ശതമാനമാണ്. കഴിഞ്ഞ ഏഴുദിവസത്തെ നിരക്കുവര്ധന 1.41 ആണ്. സംസ്ഥാനത്ത് ശരാശരി പ്രതിദിന രോഗബാധിതരുടെ എണ്ണം 17,443. സംസ്ഥാനത്ത് 12.93% എന്ന നിലയില് ഉയര്ന്ന രോഗസ്ഥിരീകരണ നിരക്കാണ് രേഖപ്പെടുത്തുന്നത്. പ്രതിവാര രോഗസ്ഥിരീകരണ നിരക്ക് 11.97 ശതമാനം. ആറു ജില്ലകളില് 10 ശതമാനത്തിനു മുകളിലാണ് പ്രതിവാര രോഗസ്ഥിരീകരണ നിരക്ക്.
(Visitor Counter : 245
പ്രധാനമന്ത്രിയുടെ ഓഫീസ്
അരുണാചൽ പ്രദേശ് മുഖ്യമന്ത്രി പ്രധാനമന്ത്രിയെ സന്ദർശിച്ചു
അരുണാചൽ പ്രദേശ് മുഖ്യമന്ത്രി ശ്രീ പേമാ ഖണ്ഡു ഇന്ന് പ്രധാനമന്ത്രി ശ്രീ നരേന്ദ്ര മോദിയെ സന്ദർശിച്ചു.
എക്സിൽ പ്രധാനമന്ത്രിയുടെ ഓഫീസ് പോസ്റ്റ് ചെയ്തു
"അരുണാചൽ പ്രദേശ് മുഖ്യമന്ത്രി ശ്രീ പേമാ ഖണ്ഡു പ്രധാനമന്ത്രിശ്രീ നരേന്ദ്ര മോദിയെ സന്ദർശിച്ചു."
പ്രത്യേക സേവനങ്ങളും ഫീച്ചറുകളും
ദേശീയ സ്റ്റാറ്റിസ്റ്റിക്കൽ ഓഫീസ് ഒക്ടോബർ മാസത്തിൽ എറണാകുളം ജില്ലയിൽ സർവ്വേ നടത്തുന്ന പഞ്ചായത്ത്, മുനിസിപ്പാലിറ്റി വാർഡുകളെ കുറിച്ചുള്ള അറിയിപ്പ്.
(കൊച്ചി: ഒക്ടോബർ 10, 2022
ദേശീയ സ്റ്റാറ്റിസ്റ്റിക്കൽ ഓഫീസ്  അഖിലേന്ത്യ അടിസ്ഥാനത്തിൽ വിവിധ മേഖലകളിൽ വലിയ തോതിൽ സാമ്പിൾ സർവ്വേ നടത്തുന്നു. വിവിധ സാമൂഹിക - സാമ്പത്തിക വിഷയങ്ങളെ കുറിച്ചുള്ള രാജ്യ വ്യാപകമായ ഗാർഹിക സർവ്വേകളിലൂടെയാണ് പ്രധാനമായും വിവരങ്ങൾ ശേഖരിക്കുന്നത്.
സുസ്ഥിരവികസന പദ്ധതിയുടെ ആഗോള സുചകങ്ങൾ നിർണ്ണയിക്കുന്നതിനും ജനങ്ങളിൽ ആയുഷിനെ  കുറിച്ചുള്ള പരിജ്ഞാനം അളക്കുനതിനുമായി നടത്തുന്ന സോസിയോ ഇക്കണോമിക് സർവേയുടെ 79-മത്തെ റൗണ്ട് ഐക്കരനാട്, പാമ്പാക്കുട എന്നിവിടങ്ങളിൽ നടക്കുന്നതാണ്.
ഉത്പാദനം, വ്യാപാരം, സേവനങ്ങൾ എന്നീ മേഖലകളിലെ അസംഘടിത സ്ഥാപനങ്ങളുടെ സാമ്പത്തിക പ്രവർത്തന സവിശേഷതകളെ കുറിച്ചുള്ള വിവര ശേഖരണത്തിനാണ് അസംഘടിത മേഖലയിലെ കാർഷികേതരസംഭരങ്ങളുടെ വാർഷിക സർവ്വേ  നടത്തുന്നത്. എറണാകുളം ജില്ലയിൽ ഇതിനായി തിരഞ്ഞെടുക്കപ്പെട്ട ഗ്രാമ പഞ്ചായത്ത് വാർഡുകൾ മൂക്കണ്ണൂർ വാർഡ് 5, മഞ്ഞല്ലൂർ വാർഡ് 4&12, തിരുമാറാടി വാർഡ് 4, പള്ളിപ്പുറം വാർഡ് 6, വെങ്ങോല വാർഡ് 18 എന്നിവയാണ്. നഗര പ്രദേശങ്ങളിൽ ഇതിനായി തിരഞ്ഞെടുക്കപ്പെട്ട സ്ഥലങ്ങൾ ചെന്ദമംഗളം, ചോവര, കൊച്ചി എംസി, അമ്പല്ലൂർ, ചെലമറ്റോം, വെങ്ങോല, പുത്തെൻവേലിക്കര എന്നിവയാണ്.
തൊഴിൽ ,തൊഴിലില്ലായ്മ എന്നിവ അളക്കുന്നതിനുള്ള പ്രധാന ലക്ഷ്യങ്ങളോടെയാണ് ആനുകാലിക ലേബർ ഫോഴ്സ് സർവ്വേ  നടത്തുന്നത്. എറണാകുളം ജില്ലയിൽ ഇതിനായി തിരഞ്ഞെടുക്കപെട്ട സ്ഥലങ്ങൾ അരക്കുഴ, മുടക്കുഴ, മഞ്ഞള്ളൂർ, തുറവൂർ, തിരുവാണിയൂർ, കുമ്പളങ്ങി, ത്തൻകുരിശ്,തൃക്കാക്കര, കൊച്ചി എംസി, എടത്തല എന്നിവ ആണ്.
ഇത് കൂടാതെ സർക്കാർ സർവ്വേകൾക്കായി നഗര പ്രദേശങ്ങളുടെ ഭൂപടം തയ്യാറാക്കുന്ന സർവ്വേകൾ - അർബൻ ഫ്രെയിം സർവ്വേ , എറണാകുളം ജില്ലയിൽ ചെറിയകടവ്,കേടാമംഗലം,മറ്റൂർ,വാഴക്കുളം,കുമ്പളങ്ങി,മുളന്തുരുത്തി,,വടക്കുംഭാഗം,പുത്തൻകുരിശ്, മുവാറ്റുപുഴ,എന്നിവിടങ്ങളിൽ പുരോഗമിക്കുന്നു.
സർവ്വേകൾക്ക് വസ്തു നിഷ്ഠമായ വിവരങ്ങളും മികച്ച സഹകരണവും പൊതുജനങ്ങളും വ്യാപാര വ്യവസായ സ്ഥാപനങ്ങളും നൽകണമെന്ന് അഭ്യർഥിക്കുന്നു
വ്യോമയാന മന്ത്രാലയം
നിലവിലുള്ള എയർ ഇന്ത്യ, ഇന്ത്യൻ എയർലൈൻസ് ജീവനക്കാർക്ക് ഗ്രാറ്റുവിറ്റിയും പിഎഫ് ആനുകൂല്യങ്ങളും നൽകുന്നത് ഗവണ്മെന്റ് തുടരും
ന്യൂ ഡൽഹി, ഡിസംബർ 20, 2021
നിലവിലുള്ള എയർ ഇന്ത്യ, ഇന്ത്യൻ എയർലൈൻസ് ജീവനക്കാരുടെ താൽപ്പര്യങ്ങൾ പരിഗണിക്കുകയും, അവ തന്ത്രപരമായ പങ്കാളിയുമായി 25.10.2021-ന് ഒപ്പുവെച്ച ഓഹരി വാങ്ങൽ കരാറിൽ ഉൾപ്പെടുത്തുകയും ചെയ്തിട്ടുണ്ട്.
ഓഹരി വിറ്റഴിക്കലിന് ശേഷവും, ബാധകമായ നിയമങ്ങൾക്ക് അനുസൃതമായി, തന്ത്രപരമായ പങ്കാളി, ജീവനക്കാർക്ക് ഗ്രാറ്റുവിറ്റിയും പിഎഫ് ആനുകൂല്യങ്ങളും നൽകുന്നത് തുടരും. നിലവിലുള്ള എയർ ഇന്ത്യ, ഇന്ത്യൻ എയർലൈൻസ് ജീവനക്കാരുടെ സെൽഫ് കോൺട്രിബ്യൂട്ടറി സൂപ്പർഅനുവേഷൻ പെൻഷൻ ഫണ്ട് ട്രസ്റ്റിന്റെ നടത്തിപ്പിനായി ജീവനക്കാരും ലൈഫ് ഇൻഷുറൻസ് കോർപ്പറേഷൻ ഓഫ് ഇന്ത്യയും തമ്മിലുള്ള സഹകരണവും തുടരും. കൂടാതെ വിരമിച്ച ജീവനക്കാർക്കും, വിരമിക്കുന്ന അർഹരായ ഗുണഭോക്താക്കൾക്കും മെഡിക്കൽ ആനുകൂല്യങ്ങൾ സർക്കാർ ലഭ്യമാക്കും.
ഇന്ന് രാജ്യസഭയിൽ ഉന്നയിച്ച ഒരു ചോദ്യത്തിന് രേഖാമൂലം നൽകിയ മറുപടിയിൽ കേന്ദ്ര വ്യോമയാന സഹമന്ത്രി ജനറൽ  വി.കെ.സിംഗ് . ആണ് ഇക്കാര്യം അറിയിച്ചത്.
RRTN/SKY
(Visitor Counter : 105
പ്രധാനമന്ത്രിയുടെ ഓഫീസ്
ജയന്തിദിനത്തില് മന്നത്തു പത്മനാഭന് പ്രധാനമന്ത്രി ശ്രദ്ധാജ്ഞലി അര്പ്പിച്ചു
പ്രധാനമന്ത്രി ശ്രീ നരേന്ദ്രമോദി മന്നത്തുപത്മനാഭന് അദ്ദേഹത്തിന്റെ ജയന്തിദിനത്തിൽ ശ്രദ്ധാജ്ഞലി അര്പ്പിച്ചു.
''സാമൂഹികസേവനത്തിലും സാമൂഹിക നീതിയിലും സാംസ്ക്കാരിക പുനുരജ്ജീവനത്തിലും നല്കിയ മാര്ഗ്ഗദീപകമായ സംഭാവനകള്ക്ക് വരാനിരിക്കുന്ന തലമുറകള് പോലും ശ്രീ മന്നത്തുപത്മനാഭന് ജിയോട് നന്ദിയുള്ളവരായിരിക്കും. മറ്റുള്ളവരുടെ ജീവിതം മെച്ചപ്പെടുത്തുന്നതിന് വേണ്ടി പൂര്ണ്ണമായും സമര്പ്പിക്കപ്പെട്ടതായിരുന്നു അദ്ദേഹത്തിന്റെ ജീവിതം. അദ്ദേഹത്തിന്റെ ജയന്തിദിനത്തില് ഞാന് എന്റെ വിനയാന്വിതമായ ശ്രദ്ധാജ്ഞലി അര്പ്പിക്കുന്നു'' ഒരു ട്വീറ്റില് ശ്രീ മോദി പറഞ്ഞു.
(
പ്രധാനമന്ത്രിയുടെ ഓഫീസ്
പ്രധാനമന്ത്രി അഖിൽ ഭാരതീയ ശിക്ഷാ സമാഗമത്തിന്റെ ഭാഗമായി കുട്ടികൾക്കൊപ്പം സമയം ചെലവഴിച്ചു
പ്രധാനമന്ത്രി ശ്രീ നരേന്ദ്ര മോദി ഇന്ന് ഭാരത് മണ്ഡപത്തിൽ അഖില ഭാരതീയ ശിക്ഷാ സമാഗമത്തിന്റെ ഭാഗമായി ബാല വാടികയിൽ കുട്ടികൾക്കൊപ്പം സമയം ചെലവഴിച്ചു.
കുട്ടികളോടൊപ്പം സമയം ചെലവഴിക്കുന്നത് വളരെ ഉന്മേഷദായകവും ഊർജസ്വലവുമാണെന്ന് അദ്ദേഹം ട്വീറ്റ് ചെയ്തു.
"നിഷ്കളങ്കരായ കുട്ടികളോടൊപ്പം സന്തോഷത്തിന്റെ ഏതാനും നിമിഷങ്ങൾ! അവരുടെ ഊർജ്ജവും ഉത്സാഹവും ഹൃദയത്തിൽ ആവേശം നിറയ്ക്കുന്നു."
ആരോഗ്യ, കുടുംബക്ഷേമ മന്ത്രാലയം
രണ്ട് മാസം നീണ്ടുനിൽക്കുന്ന "ഹർ ഘർ ദസ്തക് 2.0" പരിപാടിക്ക് തുടക്കമായി
(സംസ്ഥാനങ്ങളിലും കേന്ദ്ര ഭരണ പ്രദേശങ്ങളിലുമുള്ള കോവിഡ് 19 വാക്സിനേഷന്റെ നിരക്കും വേഗതയും ത്വരിതപ്പെടുത്തുന്നതിനുള്ള “ഹർ ഘർ ദസ്തക് 2.0" രാജ്യത്തുടനീളം ആരംഭിച്ചു. മിഷൻ മോഡിൽ നടപ്പിലാക്കിയ ഈ പദ്ധതി വഴി അർഹരായ എല്ലാ ഗുണഭോക്താക്കൾക്കും വാക്സിൻ നൽകിക്കൊണ്ട് കോവിഡ്-19 വാക്സിനേഷൻ പൂർണ്ണമാക്കുന്നതിന് പരിശ്രമിക്കാൻ സംസ്ഥാനങ്ങൾക്കും കേന്ദ്ര ഭരണ പ്രദേശങ്ങൾക്കും നിർദ്ദേശം നൽകിയിട്ടുണ്ട്. സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ആരോഗ്യ സെക്രട്ടറിമാരുമായും എൻഎച്ച്എം എംഡിമാരുമായും കഴിഞ്ഞ ആഴ്ച കോവിഡ് പ്രതിരോധ കുത്തിവെയ്പ്പിന്റെ സ്ഥിതി അവലോകനം ചെയ്ത കേന്ദ്ര ആരോഗ്യ സെക്രട്ടറി ശ്രീ രാജേഷ് ഭൂഷൺ ഇത് സംബന്ധിച്ച നിർദേശം നൽകി.
'ഹർ ഘർ ദസ്തക് 2.0' 2022 ജൂൺ 1 മുതൽ 2022 ജൂലൈ 31 വരെ നടപ്പിലാക്കും. 'ഹർ ഘർ ദസ്തക് 2.0' പരിപാടിയുടെ ലക്ഷ്യം അർഹരായ വിഭാഗങ്ങളിൽപ്പെടുന്നവർക്ക് പ്രതിരോധ കുത്തിവയ്പ്പിന്റെ ഒന്ന് , രണ്ട്, മുൻകരുതൽ ഡോസുകൾ വീടുകളിൽ എത്തി നൽകുക എന്നതാണ്. 60 വയസും അതിനു മുകളിലും പ്രായമുള്ള വ്യക്തികളുടെ മുൻകരുതൽ ഡോസ് നിരക്ക് മെച്ചപ്പെടുത്തുന്നതിന് പ്രധാനമായും ശ്രദ്ധ നൽകും. കൂടാതെ വൃദ്ധസദനങ്ങൾ, സ്കൂൾ/കോളേജുകൾ, ജയിലുകൾ മുതലായ ഇടങ്ങളിൽ കേന്ദ്രീകൃത കാമ്പെയ്നുകൾ നടത്തും. 18-59 വയസ് പ്രായമുള്ളവർക്കുള്ള മുൻകരുതൽ ഡോസിന്റെ ഫലപ്രദമായ നിർവഹണവും പുനരവലോകനവും സ്വകാര്യ ആശുപത്രികളുമായി ചേർന്ന് നിരന്തരം നടത്തണമെന്ന് സംസ്ഥാനങ്ങളോടും കേന്ദ്ര ഭരണ പ്രദേശങ്ങളോടും അഭ്യർത്ഥിച്ചു.
രാജ്യത്തുടനീളം ഇതുവരെ 193.57 കോടി ഡോസുകൾ നൽകിയിട്ടുണ്ട്. 15 വയസ്സിന് മുകളിലുള്ളവരിൽ 96.3% പേർക്കും കോവിഡ് -19 വാക്സിന്റെ കുറഞ്ഞത് ഒരു ഡോസ് എങ്കിലും 86.3% പേർക്ക് രണ്ട് ഡോസുകളും ലഭിച്ചിട്ടുണ്ട്.
ഉപരാഷ്ട്രപതിയുടെ കാര്യാലയം
സന്തോഷ വര്ദ്ധനവിനും ജീവിതത്തിന്റെ ഗുണനിലവാരം മെച്ചപ്പെടുത്തുന്നത്തിനും ശാസ്ത്ര സാങ്കേതിക വിദ്യയെ പ്രയോജനപ്പെടുത്തണമെന്ന് ഉപരാഷ്ട്രപതി ; ആദി ശങ്കരന് മഹാനായ തത്വചിന്തകന് മാത്രമല്ല അസാമാന്യ കവി കൂടിയായിരുന്നുവെന്ന് വെങ്കയ്യ നായിഡു
മൊത്തം ദേശീയ വരുമാനത്തോടൊപ്പം സന്തോഷ വര്ദ്ധനവിനും, ജീവിതത്തിന്റെ ഗുണനിലവാരം മെച്ചപ്പെടുത്താനും, ഏവരെയും ഉള്ക്കൊള്ളുന്ന സ്വരചേര്ച്ചയുള്ള സമൂഹങ്ങള് സൃഷ്ടിക്കാനും ശാസ്ത്ര സാങ്കേതിക വിദ്യ എപ്രകാരം വിനിയോഗിക്കാം എന്നതിന് ഊന്നല് നല്കണമെന്ന് ഉപരാഷ്ട്രപതി ശ്രീ. എം. വെങ്കയ്യ നായിഡു അഭിപ്രായപ്പെട്ടു. എറണാകുളം ജില്ലയിലെ കാലടിയില് ആദി ശങ്കര ഇന്സ്റ്റിറ്റ്യൂട്ട് ഓഫ് എഞ്ചിനീയറിംഗ് ടെക്നോളജിയില് യുവശാസ്ത്രജ്ഞര്ക്കുള്ള ഇക്കൊല്ലത്തെ ആദി ശങ്കര പുരസ്കാരങ്ങള് സമ്മാനിക്കുകയായിരുന്നു അദ്ദേഹം. നാം ആര്ജ്ജിക്കുന്ന വിജ്ഞാനം നമ്മുടെ ജീവിതം മെച്ചപ്പെടുത്തുന്നതിന് വേണ്ടി ഉപയോഗിക്കുന്നതിനുള്ള ബുദ്ധി നമുക്ക് ഉണ്ടാകണം. ആദി ശങ്കരന് ഒരു മഹാനായ തത്വചിന്തകന് മാത്രമായിരുന്നില്ല അസാധാരണ കവി കൂടിയായിരുന്നുവെന്ന് ശ്രീ. വെങ്കയ്യ നായിഡു അഭിപ്രായപ്പെട്ടു. വിജ്ഞാനത്തിലൂടെ മനുഷ്യര്ക്ക് ദിവ്യത്വം കൈവരിക്കാനാകുന്ന അദ്വൈത സിദ്ധാന്തം അദ്ദേഹം പ്രചരിപ്പിച്ചു. സത്യത്തിലും ഉയര്ന്ന ധര്മ്മബോധത്തിലും നിന്നുള്ള പരമാനന്ദം അനുഭവിക്കുകയാണ് ആത്യന്തിക ലക്ഷ്യമെന്ന് ആദി ശങ്കരന് പറഞ്ഞു. 'മൊത്തം ദേശീയ ആനന്ദ'ത്തെ കുറിച്ച് നാം പറയുമ്പോള് ഈ ആനന്ദമാണ് നാം കാംഷിക്കുന്നതെന്നും ഉപരാഷ്ട്രപതി പറഞ്ഞു. പുരസ്ക്കാര ജേതാക്കളെ അദ്ദേഹം അഭിനന്ദിച്ചു.
ഗവര്ണര് ശ്രീ. ജസ്റ്റിസ്  പി. സദാശിവം, മന്ത്രി ശ്രീ. കടകംപള്ളി സുരേന്ദ്രന് എന്നിവരും സംബന്ധിച്ചു.
പടം കൂടെ…
ND MRD –408
(Visitor Counter : 69
മന്ത്രിസഭ
മനുഷ്യ ഉപയോഗത്തിനുള്ള ആരോഗ്യ ഉല്പ്പന്നങ്ങളുടെ നിയന്ത്രണം സംബന്ധിച്ച് ബ്രിക്സ് രാജ്യങ്ങള്ക്കിടയിലെ സഹകരണത്തിന് ധാരണ
മനുഷ്യ ഉപയോഗത്തിനുള്ള ആരോഗ്യ ഉല്പ്പന്നങ്ങളുടെ നിയന്ത്രണം സംബന്ധിച്ച് ബ്രിക്സ് രാജ്യങ്ങളിലെ ഔഷധ നിയന്ത്രണ ഏജന്സികള് തമ്മില് സഹകരണത്തിനുള്ള ധാരണാപത്രത്തില് ഒപ്പ് വയ്ക്കുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അനുമതി നല്കി.
നിയന്ത്രണവുമായി ബന്ധപ്പെട്ട വിവിധ വശങ്ങളെ കുറിച്ച് രാജ്യങ്ങള് പരസ്പരം മനസ്സിലാക്കാനും ബ്രിക്സ് രാജ്യങ്ങളിലേക്കുള്ള ഇന്ത്യയുടെ ഔഷധ കയറ്റുമതി വര്ധിപ്പിക്കാനും ഈ ധാരണാപത്രം വഴിയൊരുക്കും.
(ND/MRD
പ്രധാനമന്ത്രിയുടെ ഓഫീസ്
മാലദ്വീപ് പ്രസിഡന്റിന്റെ ഇന്ത്യാ സന്ദര്ശന വേളയില് ഒപ്പിട്ട രേഖകളുടെ പട്ടിക
ക്രമ നമ്പര് കരാര് / ധാരണാപത്രം ഇന്ത്യയ്ക്ക് വേണ്ടി ഒപ്പ് വച്ചത് മാലദ്വീപിന് വേണ്ടി ഒപ്പ് വച്ചത്
(1 വിസാ സൗകര്യങ്ങള് സുഗമമാക്കുന്നത് സംബന്ധിച്ച കരാര് ശ്രീമതി സുഷമ സ്വരാജ്, വിദേശകാര്യമന്ത്രി ശ്രീ. ഷാഹിദ് അബ്ദുള്ള, വിദേശകാര്യ മന്ത്രി
2 സാംസ്ക്കാരിക സഹകരണം സംബന്ധിച്ച ധാരണാപത്രം ശ്രീ. അരുണ് ഗോയല്, സാംസ്ക്കാരിക സെക്രട്ടറി ശ്രീ. ഷാഹിദ് അബ്ദുള്ള, വിദേശകാര്യ മന്ത്രി
3 കാര്ഷിക മേഖലയിലെ വ്യാപാര പരിസ്ഥിതി മെച്ചപ്പെടുത്തുന്നതിന് സംയുക്ത സഹകരണം സാധ്യമാക്കുന്നതിനുള്ള ധാരണാപത്രം ശ്രീ. അഖിലേഷ് മിശ്ര, മാലദ്വീപിലെ ഇന്ത്യന് സ്ഥാനപതി ശ്രീ. ഫയാസ് ഇസ്മേയില്, സാമ്പത്തിക വികസന മന്ത്രി
4 വിവരസാങ്കേതിക വിദ്യ, ഇലക്ട്രോണിക്സ് എന്നീ രംഗങ്ങളിലെ സഹകരണത്തിനുള്ള സംയുക്ത പ്രസ്താവന ശ്രീ. അഖിലേഷ് മിശ്ര, മാലദ്വീപിലെ ഇന്ത്യന് സ്ഥാനപതി ശ്രീ. മുഹമ്മദ് അസ്ലം, ദേശീയ ആസൂത്രണവും, അടിസ്ഥാന സൗകര്യവും മന്ത്രി
ND MRD - 926
പ്രധാനമന്ത്രിയുടെ ഓഫീസ്
പ്രധാനമന്ത്രിയുടെ ജർമ്മനി, യുഎഇ സന്ദർശനം 2022 ജൂൺ 26 മുതൽ 28 വരെ
ജർമ്മനി ചാൻസലർ ഒലാഫ് ഷോൾസിന്റെ ക്ഷണപ്രകാരം പ്രധാനമന്ത്രി ശ്രീ നരേന്ദ്ര മോദി 2022 ജൂൺ 26-27 തീയതികളിൽ ജർമ്മനിയുടെ അധ്യക്ഷതയിൽ ചേരുന്ന ജി 7 ഉച്ചകോടിക്കായി ജർമ്മനിയിലെ ഷ്ലോസ് എൽമൗ സന്ദർശിക്കും. ഉച്ചകോടിയിൽ പരിസ്ഥിതി, ഊർജം, കാലാവസ്ഥ, ഭക്ഷ്യസുരക്ഷ, ആരോഗ്യം, ലിംഗസമത്വം, ജനാധിപത്യം എന്നിവ ഉൾപ്പെടുന്ന രണ്ട് സെഷനുകളിൽ പ്രധാനമന്ത്രി സംസാരിക്കുമെന്ന് പ്രതീക്ഷിക്കുന്നു. ഈ സുപ്രധാന വിഷയങ്ങളിൽ അന്താരാഷ്ട്ര സഹകരണം ശക്തിപ്പെടുത്തുന്നതിനുള്ള ശ്രമത്തിൽ, അർജന്റീന, ഇന്തോനേഷ്യ, സെനഗൽ, ദക്ഷിണാഫ്രിക്ക തുടങ്ങിയ മറ്റ് ജനാധിപത്യ രാജ്യങ്ങളെയും ക്ഷണിച്ചിട്ടുണ്ട് . ഉച്ചകോടിയിൽ പങ്കെടുക്കുന്ന ചില രാജ്യങ്ങളിലെ നേതാക്കളുമായി പ്രധാനമന്ത്രി ഉഭയകക്ഷി കൂടിക്കാഴ്ചകൾ നടത്തും.
ഇന്ത്യയും ജർമ്മനിയും തമ്മിലുള്ള ശക്തമായ ഉറ്റ പങ്കാളിത്തത്തിന്റെയും ഉയർന്ന തലത്തിലുള്ള രാഷ്ട്രീയ ബന്ധങ്ങളുടെയും പാരമ്പര്യം അനുസരിച്ചാണ് ജി 7 ഉച്ചകോടിക്കുള്ള ക്ഷണം. ഇന്ത്യ-ജർമ്മനി കൂടിയാലോചനകളുടെ  ആറാം പതിപ്പിനായി 2022 മെയ് 2-നായിരുന്നു പ്രധാനമന്ത്രിയുടെ അവസാന ജർമ്മനി സന്ദർശനം.
ജി 7 ഉച്ചകോടിയിൽ പങ്കെടുത്ത ശേഷം, മുൻ യുഎഇ പ്രസിഡന്റും അബുദാബി ഭരണാധികാരിയുമായ . ഷെയ്ഖ് ഖലീഫ ബിൻ സായിദ് അൽ നഹ്യാന്റെ വേർപാടിൽ വ്യക്തിപരമായ അനുശോചനം രേഖപ്പെടുത്താൻ പ്രധാനമന്ത്രി 2022 ജൂൺ 28 ന് യുണൈറ്റഡ് അറബ് എമിറേറ്സിലേയ്ക്ക്  പോകും. യുഎഇയുടെ പുതിയ പ്രസിഡന്റും അബുദാബി ഭരണാധികാരിയുമായി തിരഞ്ഞെടുക്കപ്പെട്ട ശൈഖ് മുഹമ്മദ് ബിൻ സായിദ് അൽ നഹ്യാനെ അഭിനന്ദിക്കാനുള്ള അവസരം പ്രധാനമന്ത്രി ഉപയോഗിക്കും.
ജൂൺ 28ന് രാത്രി തന്നെ പ്രധാനമന്ത്രി യുഎഇയിൽ നിന്ന് പുറപ്പെടും.
-ND-
(
പ്രത്യേക സേവനങ്ങളും ഫീച്ചറുകളും
റോസ്ഗർ മേള : നവ ഇന്ത്യയെ നയിക്കാനുള്ള ഉത്തരവാദിത്തം ഉദ്യോഗാർഥികളിൽ നിക്ഷിപ്തം - കേന്ദ്ര സഹമന്ത്രി ഡോ. എൽ മുരുഗൻ.
നവ ഇന്ത്യയെ നയിക്കാനുള്ള ഉത്തരവാദിത്തമാണ് റോസ്ഗർ മേളയിലൂടെ നിയമനം ലഭിച്ച ഓരോ ഉദ്യോഗാർത്ഥിയും ഏറ്റെടുത്തിരിക്കുന്നതെന്ന് കേന്ദ്ര വാർത്താവിതരണ പ്രക്ഷേപണ - ഫിഷറീസ് സഹമന്ത്രി ഡോ.എൽ മുരുഗൻ പറഞ്ഞു. റോസ്ഗർ മേളയുടെ എട്ടാം ഘട്ടത്തിന്റെ ഭാഗമായി തിരുവനന്തപുരത്ത് സംഘടിപ്പിച്ച പരിപാടിയിൽ മുഖ്യാതിഥിയായി പങ്കെടുക്കുകയായിരുന്നു അദ്ദേഹം. രാജ്യത്തുടനീളം നടന്ന ദേശീയ റോസ്ഗർ മേള പ്രധാനമന്ത്രി ശ്രീ നരേന്ദ്ര മോദി വീഡിയോ കോൺഫറൻസിലൂടെ ഉദ്ഘാടനം ചെയ്തത് വേദിയിൽ പ്രദർശിപ്പിച്ചു. റോസ്ഗർ മേളയുടെ കഴിഞ്ഞ ഏഴ് ഘട്ടങ്ങളിലായി 7 ലക്ഷം പേർക്കാണ് നിയമനം നൽകിയത്. നവ ഇന്ത്യയുടെ നിർമാണത്തിന് നൈപുണ്യ മനുഷ്യ വിഭവ ശേഷി ആവശ്യമാണെന്നും കേന്ദ്ര സഹമന്ത്രി പറഞ്ഞു. റോസ്ഗർ മേളയുടെ എട്ടാം ഘട്ടത്തിൽ കേരളത്തിൽ ആകമാനം 1203 പേർക്കാണ് നിയമനം ലഭിച്ചത്. ചന്ദ്രയാൻ 3 ദൗത്യ വിജയം, പി എം ഗതിശക്തി, സ്റ്റാർട്ട് അപ്പ്, തുടങ്ങിയവയിലെ മുന്നേറ്റങ്ങൾക്ക് അമൃത് കാലത്ത് യുവ തലമുറ സാക്ഷ്യം വഹിക്കുന്നതായും കേന്ദ്ര സഹമന്ത്രി പറഞ്ഞു. ചടങ്ങിൽ തിരഞ്ഞെടുക്കപ്പെട്ട 25 പേർക്ക് കേന്ദ്ര സഹമന്ത്രി ഡോ എൽ മുരുഗൻ നിയമന പത്രം വിതരണം ചെയ്തു.
റോസ്ഗർ മേളയുടെ എട്ടാം ഘട്ടത്തിൽ 51,000 പേർക്കാണ് നിയമന ഉത്തരവ് കൈമാറ്റിയത്. കേന്ദ്ര ആഭ്യന്തര മന്ത്രാലയത്തിന്റെ ആഭിമുഖ്യത്തിലാണ് റോസ്ഗർ മേള സംഘടിപ്പിച്ചത്. സി ആർ പി എഫ്, ബി എസ് എഫ്, എസ് എസ് ബി, ഐ ടി ബി പി, സി ഐ എസ് എഫ്, അസം റൈഫിൾസ് തുടങ്ങിയ സേന വിഭാഗങ്ങളിൽ സബ് ഇൻസ്പെക്ടർ, കോൺസ്റ്റബിൾ തസ്തികകളിലാണ് ഉദ്യോഗാർത്ഥികൾക്ക് നിയമനം ലഭിച്ചത്. സി ആർ പി എഫ് പള്ളിപ്പുറം ഗ്രൂപ്പ് സെന്റർ ഡി ഐ ജി വിനോദ് കാർത്തിക്, കമാൻഡന്റ് രാജേഷ് യാദവ്, ഡെപ്യൂട്ടി കമാൻഡന്റ് സന്തോഷ് കുമാർ തുടങ്ങിയവർ സന്നിഹിതരായിരുന്നു.ഒരു വർഷത്തിനകം 10 ലക്ഷം പേർക്ക് കേന്ദ്ര ഗവണ്മെന്റ് ജോലി നൽകുകയാണ് റോസ്ഗർ മേളയുടെ ലക്ഷ്യം.
NS
(Visitor Counter : 30
ധനകാര്യ മന്ത്രാലയം
ഇന്ത്യന് നികുതി പരിഷ്ക്കരണചരിത്രത്തില് മുമ്പൊന്നുമില്ലാത്ത തരത്തിലുള്ള പരിഷ്ക്കാരമായ ജി.എസ്.ടിയുടെ ആദ്യ വര്ഷമായ 2018 ജൂലൈ 1 'ജി.എസ്.ടി ദിനമായി' ആഘോഷിക്കും.
ജി.എസ്.ടി കൗണ്സിലിന്റെ 27 യോഗങ്ങളിലും സമവായത്തിലൂടെ
തീരുമാനം എടുത്തതിലൂടെ ജി.എസ്.ടി
സഹകരണ ഫെഡറലിസത്തിനുള്ള ഉത്തമ സമര്പ്പണം
മന്ത്രിസഭ
ഇന്ത്യയുയുടെ നവീന പുനരുപയോഗ ഊര്ജ്ജ മന്ത്രലായവും  അന്താരാഷ്ട്ര പുനരുപയോഗ ഊര്ജ്ജ ഏജന്സി യും തമ്മിലുള്ള തന്ത്രപരമായ പങ്കാളിത്ത കരാറിന് കേന്ദ്രമന്ത്രിസഭയുടെ അംഗീകാരം
ഇന്ത്യയുയുടെ നവീന പുനരുപയോഗ ഊര്ജ്ജ മന്ത്രലായവും  അന്താരാഷ്ട്ര പുനരുപയോഗ ഊര്ജ്ജ ഏജന്സി യും തമ്മിലുള്ള തന്ത്രപരമായ പങ്കാളിത്ത കരാര് പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില് ചേര്ന്ന കേന്ദ്രമന്ത്രിസഭായോഗത്തെ അറിയിച്ചു. 2022 ജനുവരിയിലാണ് കരാര് ഒപ്പിട്ടത്.
പുനരുപയോഗിക്കാവുന്ന ഊര്ജത്തെ അടിസ്ഥാനമാക്കിയുള്ള ഹരിത ഊര്ജ്ജ സംക്രമണത്തിനുള്ള ഇന്ത്യയുടെ അഭിലാഷവും നേതൃത്വവും അറിവും നല്കുക എന്നതാണ് കരാറിന്റെ ലക്ഷ്യം. ഈ കരാര് ഇന്ത്യയുടെ ഊര്ജ പരിവര്ത്തന ശ്രമങ്ങള്െക്ക് സഹായകരമാകുകയും കാലാവസ്ഥാ വ്യതിയാനത്തെ ചെറുക്കുന്നതിന് ലോകത്തെ സഹായിക്കുകയും ചെയ്യും.
തന്ത്രപരമായ പങ്കാളിത്ത കരാറില് വിഭാവനം ചെയ്തിട്ടുള്ള സഹകരണ മേഖലകള് ഫോസില് ഇതര ഇന്ധനത്തിന്റെ സ്ഥാപിതശേഷി 2030-ഓടെ 500 ജിഗാ വാട്ട്  എന്ന അഭിലാഷ ലക്ഷ്യം കൈവരിക്കുന്നതിന് ഇന്ത്യയെ പിന്തുണയ്ക്കും. ആ നിലയില് ഇത് ആത്മനിര്ഭര് ഭാരതിനെ പ്രോത്സാഹിപ്പിക്കുകയും ചെയ്യും.
കരാറിന്റെ പ്രധാന സവിശേഷതകളില് ഇനിപ്പറയുന്ന മേഖലകളിലെ മെച്ചപ്പെടുത്തിയ സഹകരണവും ഉള്പ്പെടുന്നു:
1. പുനരുല്പ്പാദന ഊര്ജം, ശുദ്ധമായ ഊര്ജം എന്നിവയുടെ സാങ്കേതികവിദ്യകള് ഉയര്ത്തുന്നതിന് ഇന്ത്യയില് നിന്നുള്ള അറിവ് പങ്കിടല് സുഗമമാക്കുന്നു.
2. ദീര്ഘകാല ഊര്ജ്ജ ആസൂത്രണത്തിനുള്ള ഇന്ത്യയുടെ ശ്രമങ്ങളെ പിന്തുണയ്ക്കുന്നു
3. ഇന്ത്യയിലെ നൂതനാശയ കാലാവസ്ഥ ശക്തിപ്പെടുത്തുന്നതിന് സഹകരിക്കും
4 ഹരിത ഹൈഡ്രജന്റെ വിന്യാസത്തിലൂടെയും വികസനത്തിന് ഉത്തേജനം നല്കിയും ചെലവ് കുറഞ്ഞ കാര്ബണ് നീക്കലിലേക്ക് നീങ്ങുന്നു.
അങ്ങനെ, തന്ത്രപരമായ പങ്കാളിത്ത കരാര് ഇന്ത്യയുടെ ഊര്ജ്ജ പരിവര്ത്തന ശ്രമങ്ങളെ സഹായിക്കുകയും കാലാവസ്ഥാ വ്യതിയാനത്തെ ചെറുക്കുന്നതിന് ലോകത്തെ സഹായിക്കുകയും ചെയ്യും.
--ND--
(
ഉപരാഷ്ട്രപതിയുടെ കാര്യാലയം
മാതൃഭാഷയുടെ കാര്യത്തിൽ മഹാത്മാഗാന്ധിയുടെ "നയി താലീം" എന്ന ആശയം പിന്തുടരുന്നതാണ് പുതിയ വിദ്യാഭ്യാസ നയമെന്ന് ഉപരാഷ്ട്രപതി
ന്യൂ ഡൽഹി, ജനുവരി 04, 2022
സ്കൂൾ തലത്തിൽ വിദ്യാഭ്യാസ മാധ്യമമെന്ന നിലയിൽ മാതൃഭാഷയ്ക്ക് പ്രാധാന്യം നൽകികൊണ്ട് മഹാത്മാഗാന്ധിയുടെ "നയി താലീം" എന്ന ആശയം പിന്തുടരുന്നതാണ് പുതിയ വിദ്യാഭ്യാസ നയമെന്ന് ഉപരാഷ്ട്രപതി ശ്രീ എം. വെങ്കയ്യ നായിഡു പറഞ്ഞു.
ഓരോ ഇന്ത്യൻ ഭാഷയ്ക്കും മഹത്തായ ചരിത്രവും സമ്പന്നമായ സാഹിത്യവുമുണ്ടെന്ന് ഇന്ന് വാർധയിൽ മഹാത്മാഗാന്ധി അന്താരാഷ്ട്ര ഹിന്ദി സർവകലാശാലയുടെ രജതജൂബിലി ആഘോഷങ്ങളെ അഭിസംബോധന ചെയ്തുകൊണ്ട് ശ്രീ നായിഡു ചൂണ്ടിക്കാട്ടി. വിദേശ ഇന്ത്യൻ സമൂഹത്തെ മാതൃരാജ്യമായ ഇന്ത്യയുമായി ബന്ധിപ്പിക്കുന്നതിൽ ഇന്ത്യൻ ഭാഷകൾ സുപ്രധാന പങ്ക് വഹിക്കുന്നതായും അദ്ദേഹം പറഞ്ഞു.
ഭാഷാപരമായ വൈവിധ്യമാണ് രാജ്യത്തിന്റെ ശക്തിയെന്ന് വിശേഷിപ്പിച്ച ഉപരാഷ്ട്രപതി, ഇന്ത്യൻ ഭാഷകൾ തമ്മിലുള്ള സംവാദം മെച്ചപ്പെടുത്തേണ്ടതിന്റെ ആവശ്യകത ഊന്നിപ്പറഞ്ഞു. സർവകലാശാലകളിലെ ഭാഷാ വിഭാഗങ്ങൾ തമ്മിൽ നിരന്തര സമ്പർക്കവും ബൗദ്ധിക സംവാദവും ഉണ്ടാകണമെന്ന് അദ്ദേഹം അഭിപ്രായപ്പെട്ടു.
കേന്ദ്ര സാമൂഹ്യനീതി, ശാക്തീകരണ സഹമന്ത്രി ശ്രീ രാംദാസ് അത്താവലെ, അധ്യാപകർ, വിദ്യാർഥികൾ, തുടങ്ങിയവർ ചടങ്ങിൽ പങ്കെടുത്തു.
RRTN/SKY
(Visitor Counter : 174
പ്രത്യേക സേവനങ്ങളും ഫീച്ചറുകളും
കേരളത്തിലെ അഞ്ചാമത്തെ ട്രൈബൽ ആർട്ടിസാൻ എംപാനൽമെന്റ് മേള  മീനങ്ങാടിയിൽ സംഘടിപ്പിച്ചു
ആറാമത്തെയും അവസാനത്തെയും മേള നാളെ സുൽത്താൻ ബത്തേരിയിൽ
തനത് കലാരൂപങ്ങളുടെയും സാംസ്കാരിക ഗരിമയുടെയും പ്രദർശനം
വയനാട്: ആഗസ്റ്റ് 11, 2023
ട്രൈബൽ കോഓപ്പറേറ്റീവ് മാർക്കറ്റിംഗ് ഡെവലപ്മെന്റ് ഫെഡറേഷൻ ഓഫ് ഇന്ത്യ ലിമിറ്റഡ്-TRIFED, കേരളത്തിൽ ട്രൈബൽ ആർട്ടിസാൻ എംപാനൽമെന്റ് മേളകളുടെ  ഒരു പരമ്പര സംഘടിപ്പിക്കുന്നു. പ്രതിഭാധനരായ ആദിവാസി കരകൗശല തൊഴിലാളികളെ എംപാനൽ ചെയ്യാനും അവരുടെ അനിതരസാധാരണമായ കരകൗശല വൈദഗ്ദ്ധ്യത്തിന് അംഗീകാരം നൽകാനും മേളകൾ വേദിയാക്കുന്നു. തദ്ദേശീയ സമൂഹങ്ങളെ ശാക്തീകരിക്കുന്നതിനും അവരുടെ സാംസ്കാരിക പൈതൃകം സംരക്ഷിക്കുന്നതിനുമുള്ള TRIFED ന്റെ ശ്രമങ്ങളുടെ ഭാഗമാണ് ഈ ഉദ്യമം. കേരളത്തിലെ അഞ്ചാമത്തെ മേള മീനങ്ങാടിയിൽ ഇന്ന് സംഘടിപ്പിച്ചു. ആറാമത്തെയും അവസാനത്തെയും മേള നാളെ സുൽത്താൻ ബത്തേരിയിൽ നടക്കും.
ഇടുക്കി ജില്ലയിലെ മറയൂർ, തേക്കടി; തൃശൂർ ജില്ലയിലെ ചാലക്കുടി; പാലക്കാടിലെ അട്ടപ്പാടിയിൽ എന്നിവിടങ്ങളിലാണ് ഇതുവരെ മേളകൾ നടന്നത്. ഗോത്രവർഗ ജനസംഖ്യ കണക്കിലെടുത്താണ് സ്ഥലങ്ങൾ തിരഞ്ഞെടുത്തത്.
ഗോത്രവിഭാഗങ്ങളുടെ അസാധാരണമായ കലാവൈഭവം, അതുല്യമായ പാരമ്പര്യങ്ങൾ, ശ്രദ്ധേയമായ നൈപുണ്യങ്ങൾ എന്നിവ മേളകളിൽ പ്രദർശിപ്പിക്കുന്നു. കരകൗശല മേഖലയിലെ ഡിസൈനർമാർ, കയറ്റുമതി സ്ഥാപനങ്ങൾ, ബന്ധപ്പെട്ട പങ്കാളികൾ തുടങ്ങിയവരുമായി സഹകരിച്ച് പ്രവർത്തിക്കാനുള്ള അവസരങ്ങൾ, സ്ഥായിയായ പിന്തുണ, വിപണി പ്രവേശനം എന്നിവ എംപാനൽമെന്റ് പ്രക്രിയയിലൂടെ സുഗമമാകുന്നു.
നൈപുണ്യ വികസന പരിശീലന പരിപാടികളിലൂടെ ഗോത്ര ഉത്പന്നങ്ങൾ കൂടുതൽ മെച്ചപ്പെടുത്തുന്നതിന് TAeM എംപാനൽമെന്റ് ആദിവാസി കരകൗശല തൊഴിലാളികളെ സഹായിക്കും. വിപണികളിലേക്ക് നേരിട്ട് പ്രവേശനം ലഭിക്കുന്നതിന് സഹായിക്കുകയും ഓൺലൈൻ, ഓഫ്ലൈൻ മാർഗ്ഗങ്ങളിലൂടെ ദേശീയ അന്തർദേശീയ വിപണി ബന്ധങ്ങൾ പ്രയോജനപ്പെടുത്താനാവുകയും ചെയ്യും.
കൈകൊണ്ട് നെയ്ത തുണിത്തരങ്ങൾ, സങ്കീർണ്ണമായ ആഭരണങ്ങൾ, ഗംഭീരമായ മരപ്പണികൾ, വിശിഷ്ടമായ മൺപാത്രങ്ങൾ, വിസ്മയിപ്പിക്കുന്ന ചിത്ര രചനകൾ എന്നിവയുൾപ്പെടെ ആദിവാസികളുടെ വ്യതിരിക്തമായ സ്വത്വവും സാംസ്കാരിക മുദ്രയും പ്രതിഫലിപ്പിക്കുന്ന ഗോത്ര കലാരൂപങ്ങളുടെ ഒരു നിരയാണ് മേളകളിൽ പ്രദർശിപ്പിക്കുന്നത്.
(Visitor Counter : 6